CELEX: 31973R2786
Language: el
Date: 1973-10-12 00:00:00
Title: Κανονισμός (EOK) αριθ. 2786/73 τής Επιτροπής τής 12ης Οκτωβρίου 1973 περί τροποποιήσεως τών ειδικών διατάξεων πού προβλέπονται από τούς κανονισμούς (EOK) αριθ. 1324/68 καί (EOK) αριθ. 1611/68 γιά τήν εξαγωγή ορισμένων τυρών

Avis juridique important

|

31973R2786

Κανονισμός (EOK) αριθ. 2786/73 τής Επιτροπής τής 12ης Οκτωβρίου 1973 περί τροποποιήσεως τών ειδικών διατάξεων πού προβλέπονται από τούς κανονισμούς (EOK) αριθ. 1324/68 καί (EOK) αριθ. 1611/68 γιά τήν εξαγωγή ορισμένων τυρών  

Επίσημη Εφημερίδα αριθ. L 286 της 13/10/1973 σ. 0015 - 0016 Ελληνική ειδική έκδοση: Κεφάλαιο 03 τόμος 10 σ. 0025 

ΚΑΝΟΝΙΣΜΟΣ (ΕΟΚ) αριθ. 2786/73 ΤΗΣ ΕΠΙΤΡΟΠΗΣ της 12ης Οκτωβρίου 1973. περί τροποποιήσεως των ειδικών διατάξεων που προβλέπονται από τους κανονισμούς (ΕΟΚ) αριθ. 1324/68 και (ΕΟΚ) αριθ. 1611/68 για την εξαγωγή ορισμένων τυρών.Η ΕΠΙΤΡΟΠΗ  ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 804/68 του Συμβουλίου, της 27ης Ιουνίου 1968, περί κοινής οργανώσεως αγοράς στον τομέα του γάλακτος και των γαλακτοκομικών προϊόντων(1), όπως τροποποιήθηκε τελευταία από την πράξη περί των όρων προσχωρήσεως και των προσαρμογών  των συνθηκών(2) και ιδίως το άρθρο 17 παράγραφος 4 πρώτο εδάφιο,  Εκτιμώντας:  ότι ο κανονισμός (ΕΟΚ) αριθ. 1354/73(3) τροποποίησε την ονοματολογία ορισμένων τυρών που αναφέρονται στο παράρτημα II του κανονισμού (ΕΟΚ) αριθ. 823/68 του Συμβουλίου, της 28ης Ιουνίου 1968, περί καθορισμού των ομάδων προϊόντων και των ειδικών διατάξεων  σχετικά με τον υπολογισμό των εισφορών στον τομέα του γάλακτος και των γαλακτοκομικών προϊόντων(4)- ότι πρέπει, κατά συνέπεια, να προσαρμοσθεί το παράρτημα I του κανονισμού (ΕΟΚ) αριθ. 1324/68 της Επιτροπής, της 29ης Αυγούστου 1968, περί καθιερώσεως  ειδικών προϋποθέσεων για την εξαγωγή ορισμένων τυρών στην Ελβετία(5), όπως τροποποιήθηκε τελικώς από τον κανονισμό (ΕΟΚ) αριθ. 767/73(6)- ότι για τους τετηγμένους τυρούς που αντιστοιχούν στη διάκριση 04.04 Δ II του κοινού δασμολογίου και εξάγονται στην Ελβετία υπό το ειδικό καθεστώς που καθιερώθηκε από τον κανονισμό (ΕΟΚ) αριθ. 2074/73 της Επιτροπής, της 31ης Ιουλίου 1973, περί  καθιερώσεως ειδικών προϋποθέσεων για την εξαγωγή τετηγμένων τυρών στην Ελβετία(7), οι επιστροφές εξ αιτίας αυτού του καθεστώτος είναι σχετικά χαμηλές- ότι η εφαρμογή του άρθρου 8 παράγραφος 2 του κανονισμού αριθ. 1041/67/ΕΟΚ της Επιτροπής, της 21ης  Δεκεμβρίου 1967, περί των λεπτομερειών εφαρμογής των επιστροφών κατά την εξαγωγή στον τομέα των προϊόντων που υπάγονται σε καθεστώς ενιαίας τιμής(8), όπως τροποποιήθηκε τελευταία από τον κανονισμό (ΕΟΚ) αριθ. 131/73(9), θα κατέληγε να παρεμποδίζει τις  κανονικές ανταλλαγές των εν λόγω προϊόντων με τρίτες χώρες εκτός της Ελβετίας- ότι, κατά συνέπεια, τα προϊόντα αυτά πρέπει να εξομοιωθούν με τους τυρούς που προβλέπονται στο άρθρο 1 του κανονισμού (ΕΟΚ) αριθ. 1611/68 της Επιτροπής, της 15ης Οκτωβρίου  1968, περί ειδικών διατάξεων σχετικά με το χαμηλότερο ποσοστό επιστροφής που εφαρμόζεται κατά την εξαγωγή ορισμένων τυρών προς τρίτες χώρες(10)- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Το παράρτημα 1 του κανονισμού (ΕΟΚ) αριθ. 1324/68 αντικαθίσταται από το παράρτημα του παρόντος κανονισμού.   Άρθρο 2  Το άρθρο 1 του κανονισμού (ΕΟΚ) αριθ. 1611/68 αντικαθίσταται από το ακόλουθο κείμενο:  "Άρθρο 1 Για τον καθορισμό του χαμηλοτέρου ποσοστού επιστροφής, κατά την έννοια του άρθρου 8 παράγραφος 2 και του άρθρου 9, παράγραφος 1, τελευταία περίπτωση, του κανονισμού αριθ. 1041/67/ΕΟΚ, οι επιστροφές που ορίζονται για τις εξαγωγές στην Ελβετία - τετηγμένων τυρών που αντιστοιχούν στη διάκριση 04.04 II του Κοινού Δασμολογίου και - τυρών που απαριθμούνται στο παράρτημα I του κανονισμού (ΕΟΚ) αριθ. 1324/68, δεν λαμβάνονται υπόψη".   Άρθρο 3  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 12 Οκτωβρίου 1973.  Για την Επιτροπή Ο Πρόεδρος Francois-Xavier ORTOLI  (1) ΕΕ αριθ. Ν 148 της 28.6.1968, σ. 13.  (2) ΕΕ αριθ. Ν 73 της 27.3.1972, σ. 14.  (3) ΕΕ αριθ. Ν 141 της 28.5.1973, σ. 23.  (4) ΕΕ αριθ. Ν 151 της 30.6.1968, σ. 3.  (5) ΕΕ αριθ. Ν 215 της 30.8.1968, σ. 25.  (6) ΕΕ αριθ. Ν 77 της 26.3.1973, σ. 1.  (7) ΕΕ αριθ. Ν 211 της 1.8.1973, σ. 8.  (8) ΕΕ αριθ. Ν 314 της 23.12.1967, σ. 9.  (9) ΕΕ αριθ. Ν 17 της 20.1.1973, σ. 19.  (10) ΕΕ αριθ. Ν 252 της 16.10.1968, σ. 14.      ΠΑΡΑΡΤΗΜΑ I   "" ID="1">04.04 E I β) 2> ID="2">Tilsit και Butterkaese"> ID="1" ASSV="18">ex 04.04 E I β) 5> ID="2">Danbo"> ID="2">Edam"> ID="2">Elbo"> ID="2">Esrom"> ID="2">Fontal"> ID="2">Fontina"> ID="2">Fynbo"> ID="2">Galantine"> ID="2">Gouda">  ID="2">Havarti"> ID="2">Italico"> ID="2">Maribo"> ID="2">Malbo"> ID="2">Mimolette"> ID="2">Samso"> ID="2">Saint - Paulin"> ID="2">Tybo"> ID="2">Άλλοι τύροι περιεκτικότητος σε λιπαρές ουσίες σε βάρος ξηράς ουσίας ίσης ή ανώτερης του 30 % και  περιεκτικότητος σε βάρος σε ύδωρ εντός μη λιπαρής ουσίας ανώτερης του 52 % και κατώτερης ή ίσης του 67 %">